സൗഹൃദത്തിന്റെ സൗഗന്ധികങ്ങള് പൂക്കുന്നതും കാത്ത്: അന്താരാഷ്ട്ര സൗഹൃദ ദിനം 2021 മാസ്ക് ഇട്ട് ..... ഗ്യാപ്പിട്ട്..... ഒരു അന്താരാഷ്ട്ര സൗഹൃദ ദിനം കൂടി. 2011ല് ഐക്യരാഷ്ട്രസഭ ജൂലൈ 30 അന്താരാഷ്ട്ര സൗഹൃദ ദിനമായി പ്രഖ്യാപിച്ചു എങ്കിലും ,പല രാജ്യങ്ങളിലും ഓഗസ്റ്റ് മാസത്തിലെ ആദ്യ ഞായറാഴ്ചയാണ് സൗഹൃദ ദിനമായി ആഘോഷിക്കുന്നത്. വാക്കുകള്ക്കതീതമായി, ജീവിതത്തില് നമ്മളെ നമ്മള് ആക്കിമാറ്റുന്ന ആഴമുള്ള ബന്ധമാണ് സൗഹൃദം. ജീവിതത്തിലെ നല്ലതും മോശവുമായ കാലഘട്ടങ്ങളില് നമ്മള്ക്കൊപ്പം നില്ക്കുന്നവരാണ് സുഹൃത്തുക്കള്. സൗഹൃദങ്ങള് എന്നും ഊട്ടി ഉറപ്പിച്ചിരുന്നത് സ്കൂള് കലാലയ ജീവിതത്തിലെ ക്ലാസ്സുകളും, വിനോദയാത്രകളും, ഒരുമിച്ചുള്ള പങ്കിടലുകളും ആയിരുന്നു. എന്നാല് കൊറോണ എന്ന മഹാമാരി മൂലം ഒരു വര്ഷത്തിലേറെ ആയി നമ്മുടെ വിദ്യാലയങ്ങളിലും കലാലയങ്ങളിലും ആഘോഷങ്ങളും, ആരവങ്ങളും, സൗഹൃദ സദസ്സുകളും ഇല്ലാതായിട്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഒരു കുട്ടി ആദ്യമായി വിദ്യാലയത്തില് എത്തുമ്ബോള് ഉള്ള പ്രവേശനോത്സവങ്ങള് ഇല്ല, സുഹൃത്തുക്കള് ഇല്ല ! ഫോണും, കമ്ബ്യൂട്ടറും അതാണ് ഒരു കുട്ടിയുടെ ഇപ്പോഴത്തെ ഉറ്റ സുഹൃത്ത്. പരസ്പരം കണ്ടുമുട്ടലുകള് ഇല്ലാതെ, നാലുചുമരുകള്ക്കുള്ളില് ഒതുങ്ങി കൂടേണ്ട വളരെ ദുഃഖകരമായ ഒരു അവസ്ഥ. ഇന്റര്നെറ്റ് യുഗം സൗഹൃദത്തിന് നല്കിയത് പുതിയ വഴിയും പുതിയമുഖവും ആണ്. ഒരിക്കല്പോലും നേരില് കണ്ടിട്ടില്ലാത്ത ഓണ്ലൈന് സുഹൃത്ത് വലയങ്ങളില് നമ്മുടെ മക്കള് അകപ്പെടാതെ വളരെയേറെ ശ്രദ്ധിക്കണം. പുറമേ മാത്രം പുഞ്ചിരിച്ച് ഉള്ളില് പക വെക്കുന്നവരല്ല നല്ല സുഹൃത്തുക്കള് എന്ന് അവര്ക്ക് പറഞ്ഞുകൊടുക്കണം. ഒരിക്കലും തകരാത്ത മൂല്യമുള്ള സൗഹൃദങ്ങളെ സൃഷ്ടിക്കാന് നമുക്ക് സാധിക്കട്ടെ, സുഹൃത്തിന് തുല്യം എന്നും സുഹൃത്ത് മാത്രം. നമ്മുടെ കലാലയങ്ങളില് വീണ്ടും സൗഹൃദത്തിന്റെ കളിചിരികള് നിറയട്ടെ.... സൗഹൃദത്തിന്റെ സൗഗന്ധികങ്ങള് പൂത്തുലയട്ടെ !.